AMA ซื้อเรือบรรทุกน้ำมันและสารเคมีลำใหม่ มูลค่า 449.18 ลบ.
AMA ซื้อเรือบรรทุกน้ำมันและสารเคมีลำใหม่ มูลค่า 449.18 ลบ. ใช้ขยายธุรกิจขนส่งสินค้าเหลวทางเรือ
10 ก.พ. 2560

บริษัท อาม่า มารีน จำกัด (มหาชน) หรือ AMA ระบุว่า บริษัทได้ทำการซื้อเรือบรรทุกน้ำมันและสารเคมีลำใหม่ มูลค่า 12.75 ล้านเหรียญสหรัฐ หรือราว 449.18 ล้านบาท เพื่อนำไปใช้ขยายธุรกิจขนส่งสินค้าเหลวทางเรือ โดยจะรับมอบเรือลำใหม่ดังกล่าวในวันนี้ (10 ก.พ.)
สำหรับเรือลำดังกล่าว มีน้ำหนักบรรทุก 12,999 เดทเวทตัน สร้างเมื่อปี 2552 โดยมีอายุการใช้งานคงเหลือประมาณ 22 ปี  โดยภายหลังการรับมอบเรือดังกล่าวจะทำให้บริษัทมีจำนวนเรือเพิ่มขึ้นเป็น 9 ลำจากเดิม 8 ลำ และมีน้ำหนักบรรทุกรวมเพิ่มขึ้นเป็น 59,660 เดทเวทตัน จาก 46,661 เดทเวทตัน
ทั้งนี้ บริษัทมีแผนที่จะนำเรือไปให้บริการขนส่งผลิตภัณฑ์น้ำมันปาล์มไปในภูมิภาคเอเชียตะวันออก เช่น จีน เกาหลีใต้ ญี่ปุ่น เป็นต้น และภูมิภาคเอเชียใต้ เช่น อินเดีย ปากีสถานี ศรีลังกา และบังคลาเทศ เป็นต้น ซึ่งจะส่งผลให้บริษัทมีรายได้จากการให้บริการขนส่งสินค้าทางเรือเพิ่มขึ้น